Държавен вестник, бр. 82, 2025 г., стр. 67

БРОЙ  82	
Д Ъ Р Ж А В Е Н  В Е С Т Н И К 	
СТР.  67   
5. Изисквания към материалната база
5.1. Изисквания към кабинетите за обучение по теория на професията – характеристики, 
обзавеждане, оборудване, софтуер.
Учебните кабинети трябва да имат: 
• работно място за всеки обучаван (работна маса и стол), работно място на обучаващия 
(работна маса и стол), учебна дъска, шкафове, екрани и стойки за окачване на табла, дъска 
за писане, други средства за обучение и дидактическа техника; 
• учебни пособия – демонстрационни макети и модели, реални образци, онагледяващи 
табла, учебни видеофилми, мултимедийна техника – компютри, проектори и съответните 
програмни продукти за онагледяване. 
Компютърният кабинет трябва да включва по един персонален компютър на всеки обуча­
ван с необходимия хардуер и специализиран строителен софтуер, свързан в мрежа, принтер, 
плотер, скенер и достъп до интернет.
5.2. Изисквания към учебната база за обучение по практика на професията – характе­
ристики, обзавеждане, оборудване, софтуер
Необходимо е учебните работилници да бъдат оборудвани с машини и инструменти, как­
то и със съответни помагала съобразно изучаваната професия и специалности. Трябва да 
осигуряват работни места за всички обучавани, както и едно работно място за обучаващия.
Компютърният кабинет за обучение по практика на професията трябва да включва по един 
персонален компютър на всеки обучаван с необходимия хардуер и специализиран строителен 
софтуер, свързан в мрежа, принтер, плотер, скенер и достъп до интернет.
За правилното и безопасно протичане на учебно-практическия процес е необходимо да се 
осигури: индивидуален шкаф с инструменти за всеки обучаван, работно място за разпола­
гане на инструменти и извършване на съответната дейност, цялостен комплект техническа 
документация, необходими битови помещения – съблекални, складови помещения.
Работилниците трябва да бъдат оборудвани със следните инструменти: нивелири, отвеси, 
метър, ролетки, геодезически инструменти (нивелири, теодолити, лати, жалони) шаблони, 
кирки, лопати, триони, тесли, различни чукове, различни видове клещи, ножовка за профилно 
рязане, приспособления и машини за ръчно изправяне и огъване на армировъчна стомана, 
ножици за ламарина, рендета, длета, комплекти отвертки, ключове, шестограми, клещи 
комбинирани, дърводелски пили, ножовка различни видове мистрии, мастари, пердашки, 
маламашки, менгеме, подбивка, калибър, гребла, вибрационна маса, съдове за различни 
видове разтвори, четки, бетоносмесители, вибратори, бормашина, къртач, перфоратор, винто­
верт, ъглошлифовъчна машина, полираща машина, машина за шлайфане на бетон, фреза за 
канали, ножов трион, циркулярен трион, пистолет за горещ въздух, акумулаторна отвертка, 
акумулаторен гайковерт и други.
6. Изисквания към обучаващите
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионално направление „Архитектура, строителство и геодезия“ от областта на висше 
образование „Технически науки“ от Класификатора на областите на висше образование и 
професионалните направления“, приет с Постановление № 125 от 2002 г. на Министерския 
съвет (ДВ, бр. 64 от 2002 г.; посл. доп., бр. 94 от 2005 г.), съответстващи на професията.
Учителска длъжност по учебен предмет или модул от професионалната подготовка, може 
да се заема и от лица със завършено висше образование по съответната специалност и без 
професионална квалификация „учител“.
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и професио­
налните направления, могат да преподават лица без висше образование и без професионална 
квалификация „учител“, придобили съответната професионална квалификация при условията 
и по реда на Закона за професионалното образование и обучение.
Препоръчително е на всеки три години обучаващите да преминават курс за актуализиране 
на професионалните си знания, умения и компетентности.
5465